657/2020

Útdráttur

Felldur var úr gildi úrskurður héraðsdóms þar sem X var gert að sæta gæsluvarðhaldi á grundvelli c liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir J-kk-nf H-kk-nf, K-kvk-nf S-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 19. nóvember 2020, sem barst réttinum ásamt kærumálsgögnum 20. sama mánaðar. Kærður er úrskurður Héraðsdóms Reykjavíkur 17. nóvember 2020 í málinu nr. R[…]/2020 þar sem varnaraðila var gert að sæta gæsluvarðhaldi allt til miðvikudagsins 16. desember 2020 klukkan 16. Kæruheimild er í llið 1. mgr.192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar

3 Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4 Með hinum kærða úrskurði var varnaraðila gert að sæta gæsluvarðhaldi á grundvelli cliðar 1. mgr. 95. gr. laga nr. 88/2008 allt til miðvikudagsins 16. desember 2020. Krafa varnaraðila um að hinn kærði úrskurður verði felldur úr gildi er einkum byggð á því að skilyrði gæsluvarðhalds séu ekki uppfyllt í málinu. Vísar varnaraðili til þess að mál gegn honum sem eru til rannsóknar hafi dregist verulega. Í greinargerð sóknaraðila til réttarins kemur fram að rannsókn allra mála gegn varnaraðila sé lokið og hafi ákæra verið gefin út 9. nóvember síðastliðinn og móttekin af Héraðsdómi Reykjavíkur degi síðar.

5 Varnaraðili hefur sætt gæsluvarðhaldi samkvæmt clið 1. mgr. 95. gr. laga nr. 88/2008 frá 26. ágúst síðastliðinn. Þá liggur fyrir að varnaraðili var dæmdur í fjögurra mánaða skilorðsbundið fangelsi fyrir nytjastuld, þjófnað, akstur undir áhrifum ávana og fíkniefna og án gildra ökuréttinda og vörslur fíkniefna með dómi Héraðsdóms Reykjavíkur […] desember 2019. Einnig var varnaraðili dæmdur […] maí 2020 í sjö mánaða fangelsi, skilorðsbundið til tveggja ára, fyrir ýmis brot. Var fyrrnefndur skilorðsdómur […] desember 2019 þá tekinn upp og dæmdur með. Loks var varnaraðila gert að sæta 60 daga fangelsi með dómi Héraðsdóms Reykjavíkur […] september síðastliðinn sem bundið var skilorði til tveggja ára.

6 Brot þau sem voru til rannsóknar og leiddu til útgáfu ákæru á hendur varnaraðila voru framin á tímabilinu 6. ágúst 2019 til 23. ágúst 2020. Hefur varnaraðili að stærstum hluta játað sök í skýrslu hjá lögreglu vegna þeirra brota sem tilgreind eru í kröfu sóknaraðila. Þá liggur fyrir að brot ákærða, verði sök sönnuð, eru að stærstum hluta framin fyrir uppkvaðningu fyrrnefndra dóma […] maí og […] september 2020.

7 Í síðari málslið 3. mgr. 95. gr. laga nr. 88/2008 er sérstaklega tekið fram að gæta skuli þess að sakborningur verði ekki látinn sæta gæsluvarðhaldi lengur en sýnt þykir að fangelsisrefsing verði dæmd, að teknu tilliti til eðlis brotsins og annarra atriða sem áhrif hafa á refsihæðina. Í athugasemdum við ákvæðið í frumvarpi því er varð að lögum nr. 88/2008 segir að forðast beri að svipta mann frelsi til langframa í kjölfar brots, sem hann er talinn hafa framið, nema líklegt sé að hann verði dæmdur til fangelsisrefsingar, það er frelsissviptingar, verði hann á annað borð sakfelldur. Þar kemur einnig fram að við mat á skilyrðum ákvæðisins beri meðal annars að líta til þess hver verði líkleg fangelsisrefsing miðað við dómaframkvæmd.

8 Samkvæmt því sem nú er fram komið er ekki fullnægt skilyrðum til að varnaraðila verði áfram gert að sæta gæsluvarðhaldi, sem hefur nú staðið í rétt tæpa þrjá mánuði. Verður hinn kærði úrskurður því felldur úr gildi.

Úrskurðarorð:

Hinn kærði úrskurður er felldur úr gildi.